“กทม.” ตั้งศูนย์พักคอย 17 แห่ง รับผู้ป่วยโควิดก่อนส่งต่อโรงพยาบาล 2,500 เตียง
“กทม.” ตั้งศูนย์พักคอย 17 แห่ง รับผู้ป่วยโควิดก่อนส่งต่อโรงพยาบาล 2,500 เตียง กระจายครอบคลุมทั้ง 6 กลุ่มเขต
“กทม.” ตั้งศูนย์พักคอย 17 แห่ง รับผู้ป่วยโควิดก่อนส่งต่อโรงพยาบาล 2,500 เตียง กระจายครอบคลุมทั้ง 6 กลุ่มเขต
5 ก.ค. 2564

พล.ต.อ.อัศวิน ขวัญเมือง ผู้ว่าราชการกรุงเทพมหานคร (กทม.) เป็นประธานการประชุมหารือแนวทางการดำเนินงานจัดตั้งศูนย์พักคอยกรุงเทพมหานคร เพื่อรอการส่งต่อผู้ป่วยโควิด-19 โดยระบุว่า ขณะนี้ทั้ง 6 กลุ่มเขตได้พิจารณาจัดตั้งศูนย์ฯ กระจายครอบคลุมทั้ง 6 กลุ่มเขต รวม 17 ศูนย์ฯ รองรับผู้ป่วยได้ 2,560 เตียง ประกอบด้วย
-กลุ่มเขตกรุงเทพเหนือ เขตบางเขน ใช้พื้นที่ศูนย์กีฬารามอินทรา รองรับได้ 150 เตียง เขตจตุจักร ใช้พื้นที่ศูนย์กีฬาประชานิเวศน์ รองรับได้ 190 เตียง และศูนย์สร้างสุขทุกวัยจตุจักร รองรับได้ 120 เตียง เขตดอนเมือง ใช้พื้นที่ศูนย์สร้างสุขทุกวัยดอนเมือง รองรับได้ 150 เตียง ทั้งหมดอยู่ภายใต้การดูแลของ รพ.กลาง
-กลุ่มเขตกรุงเทพกลาง เขตพระนคร ใช้พื้นที่อาคารปฏิบัติธรรม วัดอินทรวิหาร รองรับได้ 170 เตียง และเขตดินแดงใช้พื้นที่สนามกีฬาเวสน์ 2 รองรับได้ 150 เตียง ทั้งหมดอยู่ภายใต้การดูแลของ รพ.เจริญกรุงประชารักษ์
-กลุ่มเขตกรุงเทพใต้ เขตคลองเตย ใช้พื้นที่วัดสะพาน (ดำเนินการแล้วตั้งแต่ 1 พ.ค.เป็นต้นมา) รองรับได้ 250 เตียง เขตสวนหลวง ใช้พื้นที่วัดปากบ่อ รองรับได้ 170 เตียง ทั้งหมดอยู่ภายใต้การดูแลของ รพ.สิรินธร
-กลุ่มเขตกรุงเทพตะวันออก เขตหนองจอก ใช้พื้นที่ค่ายลูกเสือกรุงเทพวันวาน รองรับได้ 200 เตียง เขตลาดกระบัง ใช้พื้นที่ร้าน BOOM BOOM รองรับได้ 120 เตียง เขตสะพานสูงใช้พื้นที่ศูนย์สร้างสุขทุกวัยสะพานสูง รองรับได้ 150 เตียง เขตบางกะปิ ใช้พื้นที่ศูนย์สร้างสุขทุกวัยบางกะปิ รองรับได้ 150 เตียง ทั้งหมดอยู่ภายใต้การดูแลของ รพ.เวชการุณรัศมิ์
-กลุ่มเขตกรุงธนเหนือ เขตบางกอกน้อย ใช้พื้นที่วัดศรีสุดารามวรวิหาร รองรับได้ 90 เตียง อยู่ภายใต้การดูแลของ รพ.ราชพิพัฒน์ เขตทวีวัฒนา ใช้พื้นที่ศูนย์สร้างสุขทุกวัยทวีวัฒนา รองรับได้ 100 เตียง อยู่ภายใต้การดูแลของ รพ.ตากสิน
-กลุ่มเขตกรุงธนใต้ เขตบางแค ใช้พื้นที่ศูนย์สร้างสุขทุกวัยบางแค (เรืองสอน) รองรับได้ 150 เตียง เขตบางขุนเทียน ใช้พื้นที่ศูนย์สร้างสุขทุกวัยบางขุนเทียน รองรับได้ 100 เตียง เขตภาษีเจริญ ใช้พื้นที่วัดนิมมานรดี รับได้ 150 เตียง ทั้งหมดอยู่ภายใต้การดูแลของ รพ.หลวงพ่อทวีศักดิ์ฯ
ทั้งนี้ ศูนย์ฯ ที่มีความพร้อมสามารถเปิดได้ทันทีมีจำนวน 5 ศูนย์ ได้แก่ 1.อาคารปฏิบัติธรรม วัดอินทรวิหาร เขตพระนคร รับได้ 170 เตียง 2.วัดสะพาน เขตคลองเตย รับได้ 250 เตียง 3.ค่ายลูกเสือกรุงเทพวันวาน เขตหนองจอก รับได้ 200 เตียง 4.วัดศรีสุดารามวรวิหาร เขตบางกอกน้อย รับได้ 90 เตียง และ 5.ศูนย์สร้างสุขทุกวัยบางแคเรืองสอน เขตบางแค รับได้ 150 เตียง รวมจำนวนผู้ป่วยที่สามารถรับได้ทั้งสิ้น 860 เตียง จากนั้นจะทยอยเปิดให้บริการศูนย์ที่เหลือภายในวันที่ 9 ก.ค.64 สำหรับศูนย์ฯ อาคารกีฬาเวสน์ 2 เขตดินแดงจะสามารถเปิดได้ตั้งแต่วันที่ 14 ก.ค.เป็นต้นไป
นอกจากนี้ ที่ประชุมกำชับให้ทุกเขตเร่งปรับปรุงสถานที่ให้มีความเหมาะสม และมีองค์ประกอบครบถ้วน โดยเฉพาะอย่างยิ่งด้านสุขอนามัย ระบบบำบัดน้ำเสีย ระบบรักษาความปลอดภัย CCTV ระบบสื่อสารภายในกับผู้ป่วย และการกำจัดขยะติดเชื้อ โดยตั้งเป้าจะจัดตั้งให้ครบ 20 ศูนย์ฯ รับผู้ป่วยได้ 3,000 เตียงให้เร็วที่สุด เพื่อลดปัญหาผู้ป่วยตกค้าง และไม่ให้เกิดการแพร่ระบาดของเชื้อโควิด-19 ในครอบครัว